શહેરની ભગીરથ સોસાયટીમાં રહેતા અને પીડીએમ કોલેજમાં બીકોમના ફર્સ્ટ યીઅરમાં અભ્યાસ કરતા કનૈયાલાલ બટુકભાઈ ઝીંઝુવાડિયા અને સંતકબીર રોડ ઉપર રહેતા અને તેની સાથે જ અભ્યાસ કરતા હિતેશ રાવજીભાઈ બાંભવાને છરી ઝીકી દીધી હોય લોહીલુહાણ હાલતમાં બપોરે સિવિલ હોસ્પિટલે ખસેડવામાં આવતા ઈમરજ્ન્સી વોર્ડમાં દાખલ કરવામાં આવ્યા હતા આ અંગે હોસ્પિટલ ચોકીના સ્ટાફે એન્ટ્રી નોંધી એ ડિવિઝન પોલીસને જાણ કરતા પોલીસ કાફલો દોડી ગયો હતો બંને મિત્રોને હોસ્પિટલે પહોંચાડનાર જય હાપલીયા નામના યુવકે જણાવ્યું હતું કે તેઓ બધા મિત્રો સાથે જ અભ્યાસ કરે છે અને સીટી બસમાં સાથે જ આવજા કરે છે બપોરે તેઓ સીટી બસ સ્ટેન્ડ પાસે બસની રાહ જોઈને બેઠા હતા ત્યારે ત્યાં ત્રણ શખ્સો ધસી આવ્યા હતા અને કનૈયાને બોલાવી તેની સાથે વાતચીત કરી ઝઘડો શરુ કર્યો હતો અને જોત જોતામાં જ છરી વડે હુમલો કરતા મિત્ર હિતેશ તેને બચાવવા વચ્ચે પડ્યો હતો તેને પણ ત્રણેય શખ્સોએ છરીઓ ઝીકી દીધી હતી સરાજાહેર બે વિદ્યાર્થીઓ ઉપર હુમલો થતા નાશભાગ મચી જવા પામી હતી અને બંનેને સારવાર અર્થે હોસ્પિટલે ખસેડાયા હતા આ અંગે મળતી વિગતો મુજબ કનૈયાને કોઈ યુવતી સાથે મિત્રતા હોય તેનો ખાર રાખી તેને યુવતી મારફતે જ ફોન કરીને મળવા બોલાવી બાદમાં કનૈયાને બોલાવી કનૈયાના ફોનમાં ફોન કરી હુમલાખોરે ક્ધફોર્મ કર્યા બાદ હુમલો કર્યો હોવાનું તથા હુમલાખોરોમાં યોગેશ, તેનો ભાઈ પણ સામેલ હોવાનું જાણવા મળ્યું છે આ અંગે એ ડિવિઝન પોલીસે વધુ તપાસ હાથ ધરી છે 2019માં ઘટેલો ગુનાખોરીનો ગ્રાફ 2020માં આકાશને આંબે તો નવાઈ નહિ